**รายงานการประชุมสภาผู้นำชุมชน**

 **หมู่ที่ 8 ตำบลนิคมพัฒนา อำเภอมะนัง จังหวัดสตูล**

**ครั้งที่ 4/2558**

**วันที่ 9 เดือน ธันวาคม 2558 เวลา 13.00 น.**

**ณ ศูนย์เรียนรู้ชุมชนบ้านผัง 19**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**เริ่มการประชุมเวลา 13.00 น.**

 เมื่อที่ประชุมพร้อมแล้ว นายวิโรจน์ น้ำเย็น ผู้ใหญ่บ้าน หมู่ที่ 8 ทำหน้าที่ประธานในการประชุมได้กล่าวเปิดประชุมและดำเนินการตามระเบียบวาระดังนี้

**ระเบียบวาระที่ 1** เรื่องที่ประธานแจ้งให้ที่ประชุมทราบ

1.1.ด้วยกระทรวงมหาดไทยได้มีคำสั่งแต่งตั้งข้าราชการ โดยมีคำสั่งให้ นายดำรงศักดิ์ แก้วดวง หัวหน้ากลุ่มงานบริหารงานปกครอง อำเภอจะนะ จังหวัดสงขลา ย้ายมาดำรงตำแหน่งนายอำเภอมะนัง จังหวัดสตูล ตั้งแต่วันที่ 16 พฤศจิกายน 2558 เป็นต้นไป

1.2 การเข้าร่วมโครงการความเข้มแข็งให้แก่เกษตรกรชาวสวนยาง ให้มาขึ้นทะเบียนและตรวจสอบสิทธิ์ ในวันที่ 15 มกราคม 2559 ณ ที่ว่าการอำเภอมะนัง พร้อมหลักฐานในการลงทะเบียนได้แก่

1.สำเนาบัตรประจำตัวเกษตรกรชาวสวนยาง

2.สำเนาบัตรประชาชน

3.สำเนาทะเบียนบ้าน

4.หนังเอกสารที่ดิน

1.3 ขอขอบคุณราษฎรหมูที่ 8 ทุกท่านที่ร่วมมือกันพัฒนาหมู่บ้านเนื่องในวโรกาสวันเฉลิมพระชนมพรรษา ในวันที่ 4 ธันวาคม 2558 ที่ผ่านมา

1.4 เรื่องการรักษาความสะอาดภายในหมู่บ้านต้องมีการ ขุดบ่อขยะและทิ้งขยะให้เป็นที่เป็นทางด้วย การขุดบ่อขยะสามารถที่จะประสานมายังสมาชิก อบต.หมู่ที่ 8 เพื่อดำเนินการแจ้งความจำนงไปยังองค์การบริหารส่วนตำบลนิคมพัฒนา

**ระเบียบวาระที่ 2** เรื่องรับรองรายงานการประชุมครั้งที่แล้ว

* รับรอง –

**ระเบียบวาระที่ 3** เรื่องเสนอเพื่อทราบและพิจารณา

 3.1 การคัดเลือกโครงการเพื่อขอเสนอขอรับงบประมาณโครงการแก้ปัญหาภัยแล้งประจำปี 2559 ซึ่งมีผู้เสนอโครงการ จำนวน 2 โครงการ คือ

1. โครงการพัฒนา และเพิ่มรายได้เพาะเห็ดฟางในโรงเรือน

2. โครงการส่งเสริมอาชีพเลี้ยงไก่ไข่แบบเศรษฐกิจพอเพียง

**มติที่ประชุม**

ซึ่งที่ประชุมมีมติเห็นชอบให้เสนอโครงการดังกล่าว จึงขอให้บัณฑิตอาสาฯ คณะกรรมการหมู่บ้านและผู้ที่เกี่ยวข้องดำเนินการเขียนโครงการเสนอไปยังหน่วยงานที่เกี่ยวข้องภายในกำหนดระยะเวลาที่หน่วยงานกำหนด

 3.2 การดำเนินโครงการสสส.ในกิจกรรม ส่งเสริมเยาวชนในการส่งเสริมอาชีพ การใช้เวลาว่างให้เกิดประโยชน์ และการจัดกิจกรรมสาธารณประโยชน์ ทำให้เด็กและเยาวชนมีกิจกรรมในการร่วมกันทำเพื่อให้เกิดความรักความสามัคคี ทำให้มีกิจกรรมร่วมกันในการพัฒนาหมู่บ้าน และกิจกรรมที่จะมีต่อไปคือ กิจกรรมการอบรมเด็กและเยาวชนในการสร้างอาชีพและรายได้ ทำให้เข้าใจในเศรษฐกิจพอเพียง อบรมการจัดทำบัญชีครัวเรือน มีการปฏิบัติที่สามารถเห็นผลได้จริงในทุกๆกิจกรรม ก่อให้เกิดการพัฒนาหมู่บ้านได้ โดยในทุกๆกิจกรรม คณะทำงานมีการร่วมกิจกรรมในทุกๆครั้ง เพื่อสามารถช่วยกันประชาสัมพันธ์และขยายกิจกรรมให้กับชาวบ้านอีกด้วย

**ประธานปิดการประชุมเวลา 16.00 น.**

 ลงชื่อ ผู้จดรายงานการประชุม

 ( นายสุรชัย เกื้อหน่วย )

 บัณฑิตอาสาฯ หมู่ที่ 8 ต.นิคมพัฒนา

 ลงชื่อ ผู้ตรวจรายงานการประชุม

 ( นายวิโรจน์ น้ำเย็น )

 ผู้ใหญ่บ้านหมู่ที่ 8 ต.นิคมพัฒนา

**ภาพถ่ายการจัดประชุมหมู่บ้าน**

**บ้านผัง 16,17,19,20 หมู่ที่ 8 ตำบลนิคมพัฒนา อำเภอมะนัง จังหวัดสตูล**





